CELEX: 32020D0680
Language: sk
Date: 2020-05-18 00:00:00
Title: Rozhodnutie Rady (EÚ) 2020/680 z 18. mája 2020 o pozícii, ktorá sa má v mene Európskej únie zaujať vo Výbore pre služby a investície zriadenom na základe Komplexnej hospodárskej a obchodnej dohody (CETA) medzi Kanadou na jednej strane a Európskou úniou a jej členskými štátmi na strane druhej, pokiaľ ide o prijatie etického kódexu pre členov Tribunálu, členov Odvolacieho tribunálu a mediátorov

25.5.2020   
               
               
                  SK
               
               
                  Úradný vestník Európskej únie
               
               
                  L 161/5
               
            
         ROZHODNUTIE RADY (EÚ) 2020/680
         z 18. mája 2020
         o pozícii, ktorá sa má v mene Európskej únie zaujať vo Výbore pre služby a investície zriadenom na základe Komplexnej hospodárskej a obchodnej dohody (CETA) medzi Kanadou na jednej strane a Európskou úniou a jej členskými štátmi na strane druhej, pokiaľ ide o prijatie etického kódexu pre členov Tribunálu, členov Odvolacieho tribunálu a mediátorov
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s článkom 218 ods. 9,
         so zreteľom na návrh Európskej komisie,
         keďže:
         
                     (1)
                  
                  
                     Rozhodnutím Rady (EÚ) 2017/37 (1) sa stanovuje podpis Komplexnej hospodárskej a obchodnej dohody (CETA) medzi Kanadou na jednej strane a Európskou úniou a jej členskými štátmi na strane druhej (2) (ďalej len „dohoda“) v mene Európskej únie. Dohoda bola podpísaná 30. októbra 2016.
                  
               
                     (2)
                  
                  
                     Rozhodnutím Rady (EÚ) 2017/38 (3) sa stanovuje predbežné vykonávanie častí dohody vrátane zriadenia Výboru pre služby a investície. Dohoda sa predbežne vykonáva od 21. septembra 2017.
                  
               
                     (3)
                  
                  
                     Podľa článku 26.2 ods. 4 dohody môže Výbor pre služby a investície prijímať rozhodnutia, ak sa tak stanovuje v dohode.
                  
               
                     (4)
                  
                  
                     Výbor pre služby a investície má v súlade s článkom 8.44 ods. 2 prijať rozhodnutie o etickom kódexe pre členov Tribunálu, členov Odvolacieho tribunálu a mediátorov, ktorý sa má uplatňovať v sporoch vyplývajúcich z Ôsmej kapitoly (Investície) dohody.
                  
               
                     (5)
                  
                  
                     Preto je vhodné stanoviť pozíciu, ktorá sa má zaujať v mene Únie vo Výbore pre služby a investície na základe návrhu rozhodnutia Výboru pre služby a investície o etickom kódexe s cieľom zabezpečiť účinné vykonávanie dohody,
                  
               PRIJALA TOTO ROZHODNUTIE:
         
            Článok 1
            Pozícia, ktorá sa má v mene Európskej únie zaujať vo Výbore pre služby a investície, pokiaľ ide o prijatie etického kódexu pre členov Tribunálu, členov Odvolacieho tribunálu a mediátorov, je založená na návrhu rozhodnutia Výboru pre služby a investície (4).
         
         
            Článok 2
            Toto rozhodnutie nadobúda účinnosť dňom nadobudnutia platnosti dohody.
         
         
            V Bruseli 18. mája 2020
            
               
                  Za Radu
               
               
                  predseda
               
               G. GRLIĆ RADMAN
            
         
         
            (1)  Rozhodnutie Rady (EÚ) 2017/37 z 28. októbra 2016 o podpise Komplexnej hospodárskej a obchodnej dohody (CETA) medzi Kanadou na jednej strane a Európskou úniou a jej členskými štátmi na strane druhej v mene Európskej únie (Ú. v. EÚ L 11, 14.1.2017, s. 1).
         
            (2)  Ú. v. EÚ L 11, 14.1.2017, s. 23.
         
            (3)  Rozhodnutie Rady (EÚ) 2017/38 z 28. októbra 2016 o predbežnom vykonávaní Komplexnej hospodárskej a obchodnej dohody (CETA) medzi Kanadou na jednej strane a Európskou úniou a jej členskými štátmi na strane druhej (Ú. v. EÚ L 11, 14.1.2017, s. 1080).
         
            (4)  Pozri dokument ST 6966/20 na http://register.consilium.europa.eu.